sukhrobnurali/uzbek-legal-corpus huggingface dataset:
TRANSPORT VA ALOQA SOHASIDA FAOLIYAT KOʻRSATISh HUQUQI UChUN DAVLAT POShLINASI MIQDORLARINI TASDIQLASh TOʻGʻRISIDA
(resolution, 2003-08-21)

Raqobat muhitini shakllantirish hamda transport va aloqa sohasidagi faoliyatni tartibga solishning bozor mexanizmlarini yanada takomillashtirish maqsadida Vazirlar Mahkamasi qaror qiladi: 1. 1997-yil 1-martdan boshlab yuqori rentabelli transport va aloqa xizmatlari koʻrsatish faoliyatini amalga oshirish huquqini beruvchi litsenziyalar berganlik uchun davlat poshlinasi miqdorlari ilovaga muvofiq tasdiqlansin. 2. Belgilansinki, transport va aloqa xizmatlari koʻrsatishga oid faoliyatni amalga oshirish huquqini beruvchi litsenziyalar berganlik uchun davlat poshlinasi Oʻzbekiston pochta va telekommunikatsiyalar agentligi, Oʻzbekiston avtomobil va daryo transporti agentligi, Parvozlar xavfsizligini nazorat qilish boʻyicha Oʻzbekiston Respublikasi Davlat inspeksiyasi, “Oʻzdavtemiryoʻlnazorat” inspeksiyasining maxsus hisob-kitob schyotlariga oʻtkaziladi hamda quyidagicha taqsimlanadi: 50 foiz shahar yoʻlovchi tashuvchilarini, qishloq joylarida aloqa xizmatlarini rivojlantirishga, aeroportlar va temir yoʻl vokzallarida yoʻlovchilarga xizmat koʻrsatishga; 20 foizgacha litsenziyalangan faoliyat shartlariga rioya etilishini nazorat qiluvchi organlar xarajatlariga ushbu maqsadlarga yoʻnaltiriladigan mablagʻlarning aniq miqdorini har yili tegishli ravishda Oʻzbekiston pochta va telekommunikatsiyalar agentligi, Oʻzbekiston avtomobil va daryo transporti agentligi, Parvozlar xavfsizligini nazorat qilish boʻyicha Oʻzbekiston Respublikasi Davlat inspeksiyasi, “Oʻzdavtemiryoʻlnazorat” inspeksiyasi tomonidan Oʻzbekiston Respublikasi Moliya vazirligi bilan kelishilgan holda belgilanadi; qolgan mablagʻlar davlat budjetiga yoʻnaltiriladi. 3. Vazirlar Mahkamasining 1994-yil 19-apreldagi 215-son qarori bilan tasdiqlangan Korxonalar (tashkilotlar) ga faoliyatining ayrim turlari bilan shugʻullanish huquqini beradigan maxsus ruxsatnomalar (litsenziyalar) berish tartibi toʻgʻrisidagi Nizom 5-bandining ikkinchi va toʻrtinchi xatboshlari, yuqori rentabelli transport va aloqa xizmati sohasidagi korxonalar (tashkilotlar)dan olinadigan davlat poshlinasi miqdorlari hamda ularni oʻtkazish tartibiga oid qismi oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Bosh vazirning oʻrinbosarlari K.R. Rahimov va B.S. Hamidov zimmasiga yuklansin.
KOʻP TOMONLAMA HAMKORLIKNI KENGAYTIRISh MASALALARI BOʻYIChA OʻZBEKISTON — QOZOGʻISTON QOʻShMA KOMISSIYASINING OʻZBEKISTONGA OID QISMINI TUZISh TOʻGʻRISIDA
(resolution, 1998-11-20)

Anʼanaviy doʻstona aloqalarni yanada rivojlantirish, Oʻzbekiston Respublikasi bilan Qozogʻiston Respublikasi oʻrtasidagi xalqaro bitimlarni amalga oshirish maqsadida Vazirlar Mahkamasi qaror qiladi: Qozogʻiston Respublikasi bilan koʻp tomonlama hamkorlikni kengaytirish masalalari boʻyicha Oʻzbekiston — Qozogʻiston qoʻshma komissiyasining Oʻzbekistonga oid qismi quyidagi tarkibda tuzilsin.
GERMANIYADA OʻZBEKISTON RESPUBLIKASI SAVDO UYINI OCHISH TOʻGʻRISIDA
(resolution, 1997-02-14)

Savdo aloqalarini kengaytirish, xorijiy investitsiyalarni jalb etish va yevropaning menejment tajribasini oʻrganish masalalarida Oʻzbekiston Respublikasi bilan Germaniya Federativ Respublikasi oʻrtasidagi aloqalar va amaliy munosabatlarni yanada mustahkamlash maqsadida Vazirlar Mahkamasi qaror qiladi: 1. “Oʻzbeksavdo” va “Oziqovqatsanoat” uyushmalari, “Oʻzbekmebel” birlashmasining Germaniya Federativ Respublikasining Frankfurt-Mayn shahri, Grosser Xirshgraben koʻchasi, 1560311-raqamli yer uchastkasida umumiy maydoni 940 kv. metr boʻlgan Savdo uyi ochish toʻgʻrisidagi takliflariga rozilik berilsin. 2. “Oʻzbeksavdo” uyushmasi Savdo uyi uchun ijaraga olinadigan binoning bosh ijarachisi etib belgilansin, uyushma “Oziqovqatsanoat” uyushmasi va “Oʻzbekmebel” birlashmasi bilan subijara shartnomalari tuzadi. Belgilab qoʻyilsinki, maydonni ijaraga olish bilan bogʻliq xarajatlar ijarachilarning oʻz mablagʻlari hisobidan qoplanadi. 3. “Oʻzbeksavdo” uyushmasi Oʻzbekiston Respublikasi Adliya vazirligi bilan birgalikda tashkil etilayotgan Savdo uyining taʼsis hujjatlari toʻplamini Germaniya Federativ Respublikasining qonun hujjatlariga muvofiq bir oy muddatda ishlab chiqsin hamda Savdo uyining Germaniya Federativ Respublikasida va Oʻzbekiston Respublikasida belgilangan tartibda roʻyxatdan oʻtkazilishini taʼminlasin. 4. Oʻzbekiston Respublikasi Tashqi iqtisodiy faoliyat milliy banki Hans Carl Jenissh GmbH & Co. KG. firmasiga Savdo uyi uchun binoni ijaraga olish kontraktining amal qilishi butun muddatiga 54,6 ming Germaniya markasi summasida kafolat bersin. 6. “Oʻzbeksavdo” uyushmasi Savdo uyi yuridik roʻyxatdan oʻtkazilgan paytdan boshlab bir yildan keyin barcha xarajatlarga oʻzining valyuta tushumlari hisobidan haq toʻlagan holda Savdo uyining toʻliq xoʻjalik hisobiga oʻtishini taʼminlasin. 7. Mazkur qarorning bajarilishini nazorat qilish Bosh vazirning oʻrinbosari M.Z. Usmonov zimmasiga yuklansin.
KOʻP TOMONLAMA HAMKORLIKNI KENGAYTIRISh MASALALARI BOʻYIChA OʻZBEKISTON-QIRGʻIZISTON QOʻShMA KOMISSIYASINING OʻZBEKISTONGA OID QISMINI TUZISh TOʻGʻRISIDA
(resolution, 1998-12-11)

Anʼanaviy doʻstona aloqalarni yanada rivojlantirish, Oʻzbekiston Respublikasi bilan Qirgʻiziston Respublikasi oʻrtasidagi xalqaro bitimlarni amalga oshirish maqsadida Vazirlar Mahkamasi qaror qiladi: Koʻp tomonlama hamkorlikni kengaytirish masalalari boʻyicha Oʻzbekiston-Qirgʻiziston qoʻshma komissiyasining Oʻzbekistonga oid qismi quyidagi tarkibda tuzilsin:
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2016-02-29)

Oʻzbekiston Respublikasi Ijtimoiy taʼminot vazirligi huzuridagi Pensiya jamgʻarmasining Oʻzbekiston Respublikasining budjetdan tashqari Pensiya jamgʻarmasiga aylantirilishi munosabati bilan Vazirlar Mahkamasi qaror qiladi: Oʻzbekiston Respublikasi Hukumatining ayrim qarorlariga kiritilayotgan oʻzgartirish va qoʻshimchalar ilovaga muvofiq tasdiqlansin. 11. Oʻzbekiston Respublikasi Vazirlar Mahkamasining 1995-yil 14-fevraldagi 38-f-son farmoyishining 4-bandidagi “Oʻzbekiston Respublikasi Vazirlar Mahkamasi huzuridagi Ijtimoiy sugʻurta jamgʻarmasi” soʻzlari “Oʻzbekiston Respublikasi Ijtimoiy taʼminot vazirligi huzuridagi Pensiya jamgʻarmasi” soʻzlari bilan almashtirilsin. 12. Oʻzbekiston Respublikasi Vazirlar Mahkamasining 1995-yil 14-fevraldagi 38-f-son farmoyishiga ilovada: 1-banddagi “Ijtimoiy sugʻurta jamgʻarmasi” soʻzlari “Pensiya jamgʻarmasi” soʻzlari bilan almashtirilsin, “ijtimoiy taʼminot organlarini chetlab oʻtib” soʻzlari esa chiqarib tashlansin; 2-banddagi “tuman (shahar) ijtimoiy sugʻurta boʻlimlari” soʻzlari “Pensiya jamgʻarmasining tuman (shahar) boʻlimlari” soʻzlari bilan almashtirilsin; 4-banddan “va ijtimoiy sugʻurta” soʻzlari chiqarib tashlansin.
OLMALIQ KON-METALLURGIYA KOMBINATINI AKSIONERLIK JAMIYATIGA AYLANTIRISH TOʻGʻRISIDA
(resolution, 2007-06-01)

Rangli metallar qazib olish va qayta ishlash ishlab chiqarishini boshqarishni takomillashtirish hamda uni rivojlantirishga xorijiy investitsiyalarni jalb etish maqsadida Vazirlar Mahkamasi qaror qiladi: 1. Oʻzbekiston Respublikasi Davlat mulki qoʻmitasi va Olmaliq kon-metallurgiya kombinatining 1997-yilda Olmaliq kon-metallurgiya kombinatini ochiq turdagi aksionerlik jamiyati (“Olmaliq KMK” AJ)ga aylantirish toʻgʻrisidagi takliflari qabul qilinsin. 2. Oʻzbekiston Respublikasi Davlat mulki qoʻmitasi: Olmaliq KMK bilan birgalikda, “Oʻzsanoatkontexnazorat” davlat qoʻmitasi va Davlat geologiya qoʻmitasini jalb etgan holda, ikki oy muddatda mol-mulkni baholasin, tashkil etiladigan aksionerlik jamiyatining ustav jamgʻarmasini belgilasin; Tojikiston Respublikasining tegishli organlari bilan birgalikda Oltintopgan ruda boshqarmasi balansida boʻlgan asosiy fondlardan foydalanish mexanizmini belgilasin. 5. Belgilab qoʻyilsinki: a) “Olmaliq KMK” AJ: yuridik shaxs hamda Olmaliq kon-metallurgiya kombinatining huquqiy vorisi hisoblanadi. Olmaliq KMK tomonidan ilgari tuzilgan barcha shartnomalar va olingan majburiyatlar boʻyicha javob beradi; oʻz faoliyatini Oʻzbekiston Respublikasining amaldagi qonunchiligi va jamiyat Ustavi asosida amalga oshiradi; v) Olmaliq KMK aksiyalari xorijiy investorlarga faqat erkin almashtiriladigan valyutaga sotiladi; g) aksiyalarni sotishdan tushgan erkin almashtiriladigan valyuta mablagʻlarining 50 foizi ishlab chiqarishni rivojlantirish, texnik qayta jihozlash va rekonstruksiya qilishga maqsadli foydalanish uchun aksionerlik jamiyatiga beriladi. Aksiyalarni sotishdan tushgan qolgan erkin almashtiriladigan va milliy valyutadagi mablagʻlar Vazirlar Mahkamasining 1996-yil 31-dekabrdagi 469-son qarori bilan belgilangan tartibga muvofiq taqsimlanadi. 7. Oʻzbekiston Respublikasi Davlat mulki qoʻmitasining “Olmaliq KMK” AJ aksiyalarining 40 foizini xorijiy investorlarga sotish yuzasidan xalqaro tender (investitsiya tanlovi) oʻtkazish toʻgʻrisidagi taklifi qabul qilinsin. 9. “Oʻzistiqbolstat” davlat qoʻmitasi, Oʻzbekiston Respublikasi Davlat mulki qoʻmitasi, Xorijiy sarmoyalar boʻyicha agentlik, “Oʻzsanoatkontexnazorat” davlat qoʻmitasi, Davlat geologiya qoʻmitasi boshqa manfaatdor vazirliklar, idoralar ishtirokida bir oy muddatda Vazirlar Mahkamasiga 1997—2007-yillarda Olmaliq kon-metallurgiya kombinatini rekonstruksiya qilish va texnik qayta jihozlash boʻyicha investitsiya dasturini kiritsin. 10. Oʻzbekiston Respublikasi Moliya vazirligi, Davlat mulki qoʻmitasi, Olmaliq KMK Toshkent va Jizzax viloyatlari hokimliklari bilan birgalikda bir oy muddatda uy-joy kommunal xoʻjalik va ijtimoiy madaniy obyektlarini “Olmaliq KMK” AJ balansidan Toshkent va Jizzax viloyatlari hokimliklari balanslariga bosqichma-bosqich oʻtkazish tartibi va muddatlarini belgilasinlar. 12. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING BAʼZI QARORLARIGA OʻZGARTIRIShLAR, QOʻShIMChALAR KIRITISh VA BAʼZI QARORLARINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2019-08-07)

“Qimmatli qogʻozlar bozorining faoliyat koʻrsatish mexanizmi toʻgʻrisida” va “Aksionerlik jamiyatlari va aksionerlarning huquqlarini himoya qilish toʻgʻrisida” Oʻzbekiston Respublikasi qonunlari qabul qilinishi munosabati bilan Vazirlar Mahkamasi qaror qiladi: 1. Oʻzbekiston Respublikasining quyidagi qarorlariga oʻzgartirishlar va qoʻshimchalar kiritilsin: b) Vazirlar Mahkamasining 1994-yil 8-iyundagi 285-son qarori bilan tasdiqlangan “Oʻzbekiston Respublikasi hududida qimmatli qogʻozlar bilan bitishuvlar tuzish va ularni roʻyxatdan oʻtkazish tartibi toʻgʻrisida nizom”dagi (2-ilova): 3 va 4-bandlar chiqarib tashlansin; 14-band “xususiylashtirilgan korxonalarning aksiyalarini sotib olish uchun xususiylashtirish investitsiya fondlariga berilgan davlat zayomi mablagʻlari bundan mustasno” soʻzlari bilan toʻldirilsin; 2. Quyidagilar oʻz kuchini yoʻqotgan deb hisoblansin: Vazirlar Mahkamasining 1992-yil 23-sentabrdagi 443-son qaroriga 7-ilova; Vazirlar Mahkamasining 1994-yil 29-avgustdagi 439-son (Oʻzbekiston Respublikasi QT, 1994-y., 8-son, 42-modda) qarori.
XOʻJALIK SUDLARINING QARORLARI IJROSINI TAʼMINLAShGA OID ChORA-TADBIRLAR TOʻGʻRISIDA
(decree, 2020-09-28)

Xoʻjalik sudlarining qarorlari tegishlicha ijro etilishi uchun davlat idoralarining, mulkchilik shakllaridan qatʼi nazar, korxonalarning, muassasalar va tashkilotlarning hamda ulardagi mansabdor shaxslarning javobgarligini oshirish maqsadida: 5. Oliy xoʻjalik sudiga Oʻzbekiston Respublikasi Markaziy banki va Davlat soliq qoʻmitasi bilan birga bir hafta muddatda ushbu Farmonning talablariga muvofiq xoʻjalik sudlarining qarorlarini ijro etish Tartibini ishlab chiqish va tasdiqlash tavsiya etilsin. 6. Oʻzbekiston Respublikasi Adliya vazirligi Oʻzbekiston Respublikasining Oliy sudi va Oliy xoʻjalik sudi bilan birgalikda uch oy muddatda sud qarorlarini ijro etish hamda sud ijrochisining maqomi toʻgʻrisidagi qonunlarning loyihalarini tayyorlasin. 7. Ushbu Farmonning bajarilishini nazorat qilish Oliy xoʻjalik sudining Raisi M. E. Abdusalomov va Bosh prokuror B. M. Mustafoyev zimmasiga yuklansin.
KIChIK VA OʻRTA TADBIRKORLIKNI RIVOJLANTIRIShNI RAGʻBATLANTIRIShGA OID QOʻShIMChA ChORA-TADBIRLAR TOʻGʻRISIDA
(decree, 2020-09-28)

Kichik va oʻrta tadbirkorlikni rivojlantirishni yanada ragʻbatlantirish, uni raqobatbardosh mahsulot ishlab chiqarishni koʻpaytirish imkonini beradigan zamonaviy xorijiy uskunalar va texnologiyalar bilan taʼminlash maqsadida, shuningdek jalb etilayotgan xorijiy kredit mablagʻlardan samarali foydalanish manfaatlarini koʻzlab: 1. Kichik va oʻrta tadbirkorlikni rivojlantirish boʻyicha loyihalarni moliyalash uchun xalqaro moliya tashkilotlarining kredit majburiyatlarini, shuningdek xorijiy sarmoyadorlarning mablagʻlarini respublikaning Tashqi iqtisodiy faoliyat milliy banki hamda boshqa tijorat banklari orqali jalb etish toʻgʻrisida Oʻzbekiston Respublikasi Moliya vazirligi bilan Davlat mulkini boshqarish va tadbirkorlikni qoʻllab-quvvatlash davlat qoʻmitasining taklifi ilovaga muvofiq qabul qilinsin. 2. Belgilab qoʻyilsinki, asosan xalq isteʼmol mollari ishlab chiqariladigan, qishloq xoʻjalik mahsulotlari chuqur qayta ishlanadigan mavjud kichik va oʻrta qoʻshma korxonalarni yanada rivojlantirish hamda shunday yangi korxonalarni barpo etish, shuningdek eng avvalo qishloq joylarda infrastrukturani rivojlantirish yoʻli bilan raqobatbardosh va eksportga moʻljallangan mahsulotlar ishlab chiqarish hamda xizmat koʻrsatishni koʻzda tutuvchi investitsiya loyihalari jalb etilayotgan xorijiy kredit mablagʻlari hisobiga birinchi navbatda pul bilan taʼminlanadi. 3. Davlat mulki qoʻmitasi, “Oʻzistiqbolstat” davlat qoʻmitasi Oʻzbekiston Respublikasining Tashqi iqtisodiy aloqalar vazirligi, Xorijiy sarmoyalar boʻyicha agentlik, “Oʻzinvestloyiha” kompaniyasi, Tovar ishlab chiqaruvchilar va tadbirkorlar palatasi hamda Biznes-fond, Qoraqalpogʻiston Respublikasi Vazirlap Kengashi, viloyatlar va Toshkent shahar hokimliklari, vazirliklar va idoralar bilan birgalikda bir oy muddatda xorijiy kreditlarni jalb etish hisobiga kichik va oʻrta tadbirkorlikni rivojlantirishning 1997-yilga moʻljallangan ustuvor yoʻnalishlarini ilovaga* muvofiq ishlab chiqsin. 4. “Oʻzbekinvest” milliy sugʻurta kompaniyasi xorijiy valyutada olinadigan kreditlarni taʼminlash uchun berilgan garovlarni belgilangan tartibda sugʻurta qilishni amalga oshirsin. 6. Oʻzbekiston Respublikasi Tashqi iqtisodiy aloqalar vazirligi “Oʻzinvestloyiha” kompaniyasi bilan birga kichik va oʻrta tadbirkorlik uchun xorijda ishlab chiqarilgan asbob-uskuna va texnologiyalar zamonaviy turlarining koʻrik-savdolarini muntazam suratda oʻtkazib tursin. 7. Oʻzbekiston Respublikasi Vazirlar Mahkamasi bir hafta muddatda ushbu Farmonni ijro etish yuzasidan qaror qabul qilib, bunda loyihalarni tanlab olish tizimini hamda xorijiy kredit majburiyatlarining mablagʻlari hisobidan olingan hamda kichik va oʻrta tadbirkorlikni rivojlantirishga yoʻnaltirilgan kreditlarning oʻz vaqtida qaytarilishi uchun qarz oluvchilarning huquqiy javobgarligi belgilanishini nazarda tutsin. 8. Mazkur Farmonning ijrosini nazorat qilish Oʻzbekiston Respublikasi Bosh vaziri Oʻ.T. Sultonov zimmasiga yuklansin.
1997-YILDA OʻZBEKISTON RESPUBLIKASINING DAVLAT QISQA MUDDATLI OBLIGATSIYALARI BOZORINI RIVOJLANTIRIShGA OID ChORA-TADBIRLAR TOʻGʻRISIDA
(resolution, 2019-08-22)

Qimmatli qogʻozlar bozorini faollashtirish, xoʻjalik yurituvchi subyektlar va xorijiy investorlarning erkin mablagʻlarini jalb etish, shuningdek pul muomalasini mustahkamlash maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligiga 1997-yilda uch va olti oy muddatda muomalada boʻladigan davlat qisqa muddatli obligatsiyalarini chiqarish va joylashtirishni amalga oshirishga ruxsat berilsin. 2. Belgilab qoʻyilsinki: yuridik shaxslar — Oʻzbekiston Respublikasi rezidentlari va norezidentlar Oʻzbekiston Respublikasi Moliya vazirligi va Markaziy banki tomonidan belgilanadigan tartibda davlat qisqa muddatli obligatsiyalarining egalari boʻlishlari mumkin; uch va olti oy muddatda muomalada boʻladigan davlat qisqa muddatli obligatsiyalarini chiqarish hajmlari Moliya vazirligi tomonidan budjet ehtiyojlaridan kelib chiqib, Oʻzbekiston Respublikasi Markaziy banki bilan kelishilgan holda belgilanadi. 3. Oʻzbekiston Respublikasi Moliya vazirligi Markaziy bank bilan birgalikda davlat qisqa muddatli obligatsiyalarini chiqarishning asosiy shartlariga va tegishli meʼyoriy hujjatlarga bir oy muddatda oʻzgartishlar kiritsinlar va tasdiqlasinlar. 4. Oʻzbekiston Respublikasi Adliya vazirligi bir hafta muddatda amaldagi qonunchilikka mazkur qarordan kelib chiqadigan oʻzgartirishlar va qoʻshimchalar boʻyicha takliflarni Vazirlar Mahkamasiga kiritsin. 5. Oʻzbekiston Respublika valyuta birjasi Oʻzbekiston Respublikasi Moliya vazirligi va Markaziy banki bilan birgalikda davlat qisqa muddatli obligatsiyalarini joylashtirish va muomalaga kiritishga texnik xizmat koʻrsatishni taʼminlasin. 6. Mazkur qarorning bajarilishini nazorat qilish Bosh vazirning oʻrinbosari B.S. Hamidov va Markaziy bank boshqaruvi raisi F.M. Mullajonov zimmasiga yuklansin.
TEMURIYLAR TARIXI DAVLAT MUZEYI FAOLIYATINI TASHKIL ETISH TOʻGʻRISIDA
(resolution, 1997-01-24)

Temuriylar tarixi Davlat muzeyi zimmasiga yuklatilgan vazifalarni amalda bajarish maqsadida Vazirlar Mahkamasi qaror qiladi: 1. Oʻzbekiston Respublikasi Fanlar akademiyasi va Madaniyat ishlari vazirligi 2 oy muddatda respublika muzeylarining Temuriylar tarixiga mansub eksponatlari roʻyxatini aniqlasinlar va ularni Temuriylar tarixi Davlat muzeyiga tekin berish boʻyicha takliflarni Vazirlar Mahkamasiga kiritsinlar. 2. Amir Temur va Temuriylar davri eksponatlari koʻrgazmasini tashkil etish hamda keyinchalik chet el toʻplamlaridan ularning aslini yoki nusxalarini sotib olish masalalarini ishlab chiqish boʻyicha ilovaga* muvofiq tarkibda Komissiya tuzilsin. 3. Komissiya: 2 oy muddatda Oʻzbekiston Respublikasi elchixonalari ishtirokida joylarda Amir Temur va Temuriylar davri eksponatlariga ega boʻlgan muzeylar va tashkilotlar bilan 1997-yilning ikkinchi yarmida Oʻzbekistonda ushbu eksponatlar koʻrgazmasini uyushtirish imkoniyatlari va shart-sharoitlari toʻgʻrisida muzokaralar oʻtkazsin; ushbu tadbirga yirik chet el muzeylarini jalb etishda, koʻrgazmani tashkil qilishga va kataloglar nashr etishga mablagʻlar ajratishda yordam koʻrsatish maqsadida HSOM homiyligida koʻrgazmani oʻtkazish imkoniyatlari toʻgʻrisida Xalqaro muzeylar kengashi (HSOM)ga murojaatnoma loyihasini bir oy muddatda tayyorlasin; Moliya vazirligi bilan birgalikda koʻrgazmani tashkil etish uchun zarur moliyaviy mablagʻlar ajratish boʻyicha takliflarni 3 oy muddatda tayyorlasin va Vazirlar Mahkamasiga taqdim etsin; koʻrgazmani oʻtkazish dasturini 1997-yilning may oyida Vazirlar Mahkamasiga kiritsin; koʻrgazmani oʻtkazish natijalari boʻyicha ekspert xulosalar asosida Amir Temur va Temuriylar davri tarixiy hujjatlari hamda qadimiy yodgorliklari aslini yoki nusxalarini sotib olish yuzasidan takliflarni Vazirlar Mahkamasiga taqdim etsin. 4. Muzey xodimlarining cheklangan soni (Vazirlar Mahkamasining 1996-yil 14-martdagi 99-son qarori bilan ajratilgan 22 nafarni qoʻshgan holda) 75 nafar, shu jumladan ilmiy xodimlar va mutaxassislar soni 40 nafar etib belgilansin. Tuzilma va shtatlar roʻyxatini muzey direktori Fanlar akademiyasi Prezidenti bilan kelishgan holda tasdiqlashi belgilab qoʻyilsin. 5. Oʻzbekiston Respublikasi Moliya vazirligi: 1997-yil va keyingi yillar prognozlarida muzey binosi hamda xodimlari uchun xarajatlarga Fanlar akademiyasi tarif setkasiga muvofiq mablagʻlar ajratishni nazarda tutsin; muzeyga bitta yengil avtotransport xarajatlari uchun limit ajratsin. 6 “Toshshaharyoʻlovchitrans” davlat uyushmasi muzeyga belgilangan tartibda limit boʻyicha yengil avtotransport ajratsin. 7. Oʻzbekiston Respublikasi Aloqa vazirligi muzeyga belgilangan tartibda 2 ta hukumat ATS telefonlari oʻrnatilishini taʼminlasin. 8. Muzey direktoriga vazirlarning oʻrinbosarlari uchun belgilangan moddiy-maishiy va tibbiy xizmat koʻrsatish sharoitlari tatbiq etilsin. 9. Mazkur qarorning bajarilishini nazorat qilish Bosh vazir oʻrinbosari A.A. Azizxoʻjayev zimmasiga yuklansin.
VAZIRLAR MAHKAMASINING “BOShQARUV ORGANLARI TUZILMASINI TAKOMILLAShTIRISh VA MAʼMURIY-BOShQARUV XODIMLARI SONINI QISQARTIRISh ChORA-TADBIRLARI TOʻGʻRISIDA” 1996-YIL 26 NOYABRDAGI 420-SON QARORIGA QISMAN OʻZGARTIRISh KIRITISh HAQIDA
(resolution, 2021-02-22)

Vazirlar Mahkamasi qaror qiladi: 1. “Toshkentuyjoyinvestqurilish” korporatsiyasining uning tarkibiga “Oʻzboshyogʻochqurilish” boshqarmasi tugatilishi munosabati bilan ilgari “Oʻzbekmebel” davlat-aksionerlik birlashmasiga berilgan uch korxona — quyosh nuridan saqlash mahsulotlari zavodi, “Yogʻochsoyuz” aksionerlik jamiyati (sobiq “Toshkent” yogʻochni qayta ishlash ishlab chiqarish birlashmasi), “Hamidullo” aksionerlik jamiyati (sobiq duradgorlik materiallari zavodi)ni oʻtkazish toʻgʻrisidagi taklifi qabul qilinsin. 2. “Oʻzbekmebel” davlat-aksionerlik birlashmasi, “Toshkent-uyjoyinvestqurilish” korporatsiyasi bir oy muddatda koʻrsatib oʻtilgan korxonalarni ularning 1997-yil 1-yanvardagi balans holati boʻyicha qabul qilish-topshirishni amalga oshirsinlar.
OʻZBEKISTON RESPUBLIKASINING KREDITGA QOBILIYATLILIKNING MUSTAQIL REYTINGINI OLIShIGA DOIR TADBIRLAR TOʻGʻRISIDA
(resolution, 2021-02-22)

Oʻzbekistonning xalqaro obroʻ-eʼtiborini oshirish va barcha jahon moliya tashkilotlari hamda chet el investorlariga mamlakatning moliyaviy barqarorligi toʻgʻrisida eʼtiborli axborot taqdim etish, Oʻzbekistonga investitsiyalarni jalb qilish va investorlarning keng doirasi bilan uzoq muddatli aloqalar oʻrnatish maqsadida Vazirlar Mahkamasi qaror qiladi: 1. Oʻzbekiston Respublikasining mustaqil xalqaro reyting agentliklarida kreditga qobiliyatlilikning mustaqil reytingini olishi maqsadga muvofiq deb hisoblansin. 2. Oʻzbekiston Respublikasi Moliya vazirligi, Markaziy banki, Davlat mulki qoʻmitasi va Tashqi iqtisodiy faoliyat milliy bankining moliyaviy maslahatchi sifatida xizmatlar koʻrsatish hamda Oʻzbekiston Respublikasi tomonidan kreditga qobiliyatlilikning mustaqil reytingining olinishi masalasida koʻmaklashish uchun yetakchi xorijiy banklar Dji Pi Morgan va Cheyz Manxetten tarkibidan sindikat tanlash taklifiga rozilik berilsin. 3. Oʻzbekiston Respublikasining kreditga qobiliyatlilikning mamlakat reytingini olishini tashkil etish boʻyicha ishchi guruhi ilovaga muvofiq tasdiqlansin. 4. Oʻzbekiston Respublikasi Tashqi iqtisodiy faoliyat milliy bankining kreditga qobiliyatlilikning xalqaro reytingini olishiga rozilik berilsin. 5. Oʻzbekiston Respublikasining kreditga qobiliyatlilik mamlakat reytingini va Tashqi iqtisodiy faoliyat milliy bankining kreditga qobiliyatlilik reytingini olishiga doir xarajatlar tegishli ravishda Oʻzbekiston Respublikasi davlat budjeti va Tashqi iqtisodiy faoliyat milliy banki mablagʻlari hisobidan amalga oshirilsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S.Hamidov zimmasiga yuklansin.